Dette paradigme til udbudsbetingelser udgør den juridiske

ramme for udbud af rammeaftale om strategiske partnerskaber.

Paradigmet skal udfyldes og tilpasses det konkrete projekt.

1.udgave (16. maj 2017) Udgivet af samfundspartnerskabet
REBUS – Renovating Buildings Sustainably.

Udarbejdet af REBUS i samarbejde med DLA Piper

Udbudsbetingelser

Om udbud af strategiske partnerskaber

Indhold

[1. Indledning 2](#_Toc481410868)

[2. Udbudsmaterialet 2](#_Toc481410869)

[3. Den udbudte kontrakts omfang og genstand 2](#_Toc481410870)

[4. Ordregivers forhold 3](#_Toc481410871)

[5. Tilbudsgivers forhold 3](#_Toc481410872)

[6. Fortrolighed 4](#_Toc481410873)

[7. Kontakt indtil tilbudsafgivelsen 4](#_Toc481410874)

[8. Udelukkelse, egnethed, udvælgelse og dokumentation 6](#_Toc481410875)

[9. Ansøgning om prækvalifikation 7](#_Toc481410876)

[10. Ændringer af udbudsmaterialet 9](#_Toc481410877)

[11. Afgivelsen af Tilbud 9](#_Toc481410878)

[12. Forhandlingsforløbet 12](#_Toc481410879)

[13. Tilbudsevalueringen 12](#_Toc481410880)

[14. Tilbuddets indhold 23](#_Toc481410881)

[15. Indhentelse af dokumentation for egnethed mv. 23](#_Toc481410882)

[16. Underretning om tildelingsbeslutningen 23](#_Toc481410883)

Udarbejdet af REBUS i samarbejde med advokatfirmaet DLA Piper

Kurt Helles Bardeleben, Charlotte Frederikke Malmqvist og Mikala Berg Dueholm

##### Indledning

[Ordregiver] har besluttet at udbyde rammeaftale om strategisk partnerskab om planlægning, projektering og udførelse af en række byggeprojekter.

Baggrunden for at udbyde en portefølje af projekter samlet i et strategisk partnerskab – frem for udbud af enkeltprojekter – er forventningen om at kunne opnå væsentlige stordriftsfordele, synergieffekter, gentagelsesoptimeringer og løbende innovation gennem et tæt og tillidsfuldt samarbejde med den valgte strategiske partner.

Ordregiver vil indgå kontrakt med én strategisk partner.

Udbuddet gennemføres som udbud med forhandling i henhold til udbudsloven, hvilket indebærer, at kun prækvalificerede tilbudsgivere har mulighed for at afgive tilbud.

Udbuddet gennemføres i overensstemmelse med udbudsloven, herunder således at de grundlæggende principper om gennemsigtighed, ligebehandling og proportionalitet respekteres under udbudsprocessen.

Det er tilbudsgivers ansvar, at tilbud afgives i overensstemmelse med udbudsmaterialet, og tilbudsgiver må påregne, at ordregiver kan være nødsaget til at bortse fra et i øvrigt attraktivt tilbud, hvis dette ikke lever op til de fastsatte krav.

##### Udbudsmaterialet

Ud over nærværende udbudsbetingelser omfatter udbudsmaterialet:

Bilag A: Rammeaftale med bilag

Bilag B: Skabelon til tilbudsliste

Bilag C: eESPD-fil (Det Fælles Europæiske Udbudsdokument)

Bilag D: Skabelon til konsortieerklæring

Bilag E: Skabelon til støtteerklæring

Bilag F: Oversigt over dokumentationskrav – egnethed og udvælg­else

Tilbudsgiver opfordres til at sikre sig, at tilbudsgiver er i besiddelse af et fuldstændigt eksemplar af udbudsmaterialet.

##### Den udbudte kontrakts omfang og genstand

Nærværende udbud omfatter [beskrivelse af projekterne og deres karakter (nybyggeri eller renovering)], som nærmere beskrevet i rammeaftalen.

[Angivelse af estimeret værdi af aftalen samt eventuelle forudsætninger/usikkerheder ved værdiansættelsen].

Det øvrige udbudsmateriale indeholder tillige væsentlig information om baggrunden for udbuddet, ordregivers organisation etc.

##### Ordregivers forhold

###### Den juridiske person

Ordregiver under dette udbud er:

[ordregiver]

[adresse]

[postnummer, by]

CVR.nr. [angiv]

Ordregiver er den ansvarlige for udbuddets tilrettelæggelse og gennemførelse, og eventuel kontrakt vil skulle indgås med ordregiver.

###### Kontaktperson

Alle henvendelser forud for tilbudsafgivelsen om yderligere oplysninger, dokumentation mv. skal rettes til ordregivers kontaktperson:

[Navn]

[E-mailadresse]

Spørgsmål bedes stillet via [kommunikationsplatform]

##### Tilbudsgivers forhold

Tilbudsgiver skal være den af ordregiver prækvalificerede juridiske person. Tilbudsgiver kan ikke lade sig erstatte af en anden juridisk person, og dette gælder også eventuelle koncernforbundne virksomheder.

Hvis prækvalifikationen har omfattet et konsortium bestående af flere ansvarlige tilbudsgivere, skal det være netop disse juridiske personer, der afgiver tilbud. Der skal angives en fælles befuldmægtiget, som ordregiver med bindende virkning for konsortiet kan indgå aftaler med. Erklæring herom skal afgives under anvendelse af bilag D.

Tilsvarende skal en tilbudsgiver, der ved prækvalifikationen har beroet sig på andres kvalifikationer (f.eks. som forpligtende underleverandører) anvende samme ved afgivelsen af tilbud.

Inden for udbudsreglernes rammer kan ordregiver i visse særlige tilfælde tillade forandringer hos den eller de prækvalificerede, jf. udbudslovens § 147, herunder udskiftning af underleverandører etc. Ordregiver er ikke forpligtet til at tillade forandringer, og eventuel forandring skal altid forudgående tillades skriftligt af ordregiver.

##### Fortrolighed

Ordregiver vil så vidt muligt sikre fortroligheden af alle oplysninger i tilbudsgivers tilbud, som angår tilbudsgivers fortrolige forretningsmæssige forhold, jf. udbudslovens § 5, stk. 1.

Fortrolighedstilsagnet viger i den udstrækning, hvor lovgivningen forpligter ordregiver til at videregive oplysninger til tredjemand.

I den udstrækning, hvor tilbudsgiver selv anser oplysninger for særligt konkurrence­følsomme, bedes dette tydeligt og specifikt anført i tilbuddet, hvorefter ordregiver vil tilstræbe, at oplysningerne ikke videregives. Generelle angivelser om konkurrence­følsomhed eller lignende kan ikke forventes tillagt betydning.

Ordregiver er til enhver tid berettiget til at anvende oplysninger i den udstrækning, hvor dette er til berettiget varetagelse af ordregivers interesser under en rets- eller klagesag med tilknytning til udbuddet.

Tilbudsgiver skal tilsvarende sikre fuld fortrolighed i forhold til tredjemand med hensyn til alle oplysninger, som tilbudsgiveren modtager under udbudsforretningen, og som angår forhold, der ikke er offentligt tilgængelige, jf. hertil udbudslovens § 5, stk. 2.

Tilbudsgiver skal sikre, at eventuelle underleverandører ligeledes påtager sig at behandle oplysninger fortroligt.

##### Kontakt indtil tilbudsafgivelsen

###### Kommunikation og spørgsmål

Udbudsmaterialet og efterfølgende supplerende oplysninger vil være tilgængeligt via [udbudsplatform] på det i udbudsbekendtgørelsen oplyste link.

Tilbudsgiverne er selv pligtige til at holde sig opdaterede om udbuddets forløb via ovenstående.

*Forud for ansøgningsfristen* kan ansøgere stille spørgsmål til udbuddet. Spørgsmål vil blive besvaret skriftligt. Ordregiver forbeholder sig retten til kun at besvare spørgsmål, der er direkte relevante for udarbejdelsen af ansøgningen.

Alle spørgsmål, der stilles senest 14 dage før ansøgningsfristen, vil blive besvaret.

Spørgsmål, der stilles senere end 14 dage før ansøgningsfristen, vil alene blive besvaret i det omfang, besvarelse kan afgives senest seks dage før ansøgningsfristen. Spørgsmål, der stilles senere end seks dage før ansøgningsfristen, kan ikke forventes besvaret. I særlige tilfælde kan ordregiver vælge at besvare senere indkomne spørgsmål.

Spørgsmål og svar vil i anonymiseret form blive offentliggjort via [kommunikations­platform].

*Efter ansøgningsfristen* kan de prækvalificerede tilbudsgivere til brug for deres afgivelse af første forhandlingstilbud skriftligt stille spørgsmål.

Alle spørgsmål, der stilles senest 14 dage før fristen for første forhandlingstilbud, vil blive besvaret.

Spørgsmål, der stilles senere end 14 dage før fristen for første forhandlingstilbud, vil alene blive besvaret i det omfang, besvarelse kan afgives senest seks dage før tilbudsfristen. Spørgsmål, der stilles senere end seks dage før tilbudsfristen, kan ikke forventes besvaret. I særlige tilfælde kan ordregiver vælge at besvare senere indkomne spørgsmål.

Spørgsmål og svar vil i anonymiseret form blive offentliggjort via [kommunikations­platform].

Ordregiver vil i forbindelse med forhandlingsforløbet efter indlevering af første for­hand­lings­tilbud oplyse særskilt om adgangen til at stille yderligere spørgsmål om udbuds­materialet.

###### Informationsmøde

Ordregiver afholder et informationsmøde [dato, sted], hvor der vil blive givet en supple­rende præsentation af udbuddet og være adgang til at stille spørgsmål.

Der udarbejdes referat samt oversigt over spørgsmål og svar fra informationsmødet, hvilket sammen med eventuelt skriftligt materiale fremvist på informationsmødet vil blive gjort tilgængeligt via [udbudsplatform].

PRÆKVALIFIKATION

##### Udelukkelse, egnethed, udvælgelse og dokumentation

###### Udelukkelsesgrunde

Ansøgere, der befinder sig under omstændigheder som anført i udbudslovens §§ 135-136, og § 137, stk. 1, [nr. 1 (om tilsidesættelse af forpligtelser inden for det miljø-, social- og arbejdsretlige område) og 2 (om insolvens mv.)] er udelukket fra at deltage i udbuddet.

En ansøger, der på et hvilket som helst tidspunkt under udbuddet bliver omfattet af en af udelukkelsesgrundene i §§ 135-136, og § 137, stk. 1, [nr. 1 og 2], vil blive udelukket fra udbuddet, medmindre den pågældende inden for en af ordregiver fastsat rimelig frist fremlægger dokumentation, der viser tilbudsgiverens pålidelighed, jf. udbudslovens § 138.

###### Egnethed

Der stilles følgende krav til ansøgernes økonomiske formåen:

* Positiv egenkapital (seneste offentliggjorte regnskab)

Der stilles følgende krav til ansøgernes tekniske formåen:

* Udførelse af mindst et byggeprojekt svarende til de af partnerskabet omfattende [nærmere beskrivelse af krav til størrelse] inden for de seneste 5 år.

###### Udvælgelse

Ordregiver vil prækvalificere [3/4/5] ansøgere. Udvælgelsen af ansøgere finder sted på grundlag af en vurdering af, hvilke egnede ansøgere der dokumenterer den bedste og mest relevante erfaring med sammenlignelige samarbejdsformer/processer og projekter (udført inden for de seneste 5 år).

Ved sammenlignelige samarbejdsformer/processer forstås samarbejdsformer/processer med samme karakteristika som det strategiske partnerskab, eksempelvis partnering, tidlig inddragelse og integreret byggeri.

Ved sammenlignelige projekter forstås [angiv]. Erfaring med sammenlignelige samarbejds­former/processer vægter [60] %, mens erfaring med sammenlignelige projekter vægter [40] %.

Udvælgelsen finder sted på grundlag af ansøgers oplysninger i det elektroniske Fælles Europæiske Udbudsdokument (eESPD) genereret ud fra udbudsbetingelsernes bilag C. Ordregiver forbeholder sig dog ret til når som helst at kræve, at ansøgere fremlægger al eller dele af den i Appendix A anførte dokumentation, hvis ordregiver skønner at dette er nødvendigt for, at udbuddet kan gennemføres korrekt, jf. tillige afsnit 8.4.

###### Dokumentation for udelukkelse, egnethed og opfyldelse af udvælgelseskriterier

Som *foreløbig* dokumentation for, at ansøgeren ikke er udelukket efter udbudslovens §§ 135, stk. 1 og 3, og § 137, stk. 1, [nr. 1 og 2], og for at ansøger opfylder de i udbuds­bekendtgørelsen fastsatte minimumskrav til egnethed, skal ansøgeren med ansøgningen kun fremsende en udfyldt eESPD-fil (genereret ved anvendelse af udbudsbetingelsernes bilag C).

Som *foreløbig* dokumentation for, hvordan ansøgeren opfylder de i udbudsbekendt­gørelsen fastsatte udvælgelseskriterier, skal ansøger med ansøgningen ligeledes kun fremsende en udfyldt eESPD-fil (genereret ved anvendelse af udbudsbetingelsernes bilag C).

Hvis ansøger er et konsortium, skal der for hver deltager i konsortiet som dokumentation for egnethed og opfyldelse af udvælgelseskriterierne fremsendes en udfyldt eESPD-fil (genereret ved anvendelse af udbudsbetingelsernes bilag C) samt erklæring om fælles befuldmægtiget (f.eks. ved anvendelse e af udbudsbetingelsernes bilag D).

Hvis ansøger i relation til egnethed *baserer sig på andre økonomiske aktørers ressourcer* (underleverandører, koncernforbundne selskaber mv.) skal der for hver af de pågældende økonomiske aktører fremsendes en udfyldt eESPD-fil (genereret ved anvendelse af udbudsbetingelsernes bilag C) samt støtteerklæring (f.eks. ved anvendelse af udbuds­betingelsernes bilag E).

Den i bilag F nævnte yderligere dokumentation skal kun fremsendes til ordregiver, såfremt ordregiver anmoder om det.

##### Ansøgning om prækvalifikation

###### Krav til ansøgning

Ved ansøgning om prækvalifikationen vil ansøger alene skulle fremsende en udfyldt eESPD-fil (genereret ved anvendelse af udbudsbetingelsernes bilag C).

For konsortiedeltagere og ansøgere, der baserer sig på andre enheders økonomiske eller tekniske formåen, skal der afleveres en udfyldt eESPD-fil (genereret ved anvendelse af udbudsbetingelsernes bilag C) for hver økonomisk aktør samt erklæring om fælles befuldmægtiget (f.eks. ved anvendelse af udbudsbetingelsernes bilag D) (for konsortier) og/eller støtteerklæring (f.eks. ved anvendelse af udbudsbetingelsernes bilag E) (for ansøgere, der baserer sig på andre enheders formåen).

Ansøgerne kan vælge at vedlægge referencer i et særskilt bilag.

###### eESPD

I det af ansøgeren udfyldte eESPD (genereret ud fra udbudsbetingelsernes bilag C) skal følgende dele udfyldes:

1. Del II.A Den økonomisk aktør
2. Del II.B Den økonomisk aktørs repræsentanter
3. Del II.C Udnyttelse af andre enheders kapacitet
4. Del III.A, B og C Udelukkelsesgrunde
5. Del IV.B Økonomisk og finansiel formåen (angivelse af egenkapital for seneste offentliggjorte regnskab)
6. Del IV.C Teknisk og farlig formåen (angivelse af referencer eller henvisning til, at disse er vedlagt separat som bilag)
7. Del V Begrænsning af antallet af kvalificerede ansøgere (afkryds i ja, for at kravene er opfyldt)
8. Del VI Afsluttende erklæring/underskrift

eESPD udfyldes ved, at ansøgeren importerer Ordregivers eESPD-skabelon-fil (Bilag C) i EU-Kommissionens værktøj ([https://ec.europa.eu/growth/tools-databases­/espd­/filter?­lang=­da](https://ec.europa.eu/growth/tools-databases/espd/filter?lang=da)) og efter udfyldelse eksporterer en xml.-fil, der uploades i [udbudsplatform]. eESPD-filen kan ikke åbnes ved at ”klikke” på den. Konkurrence- og Forbrugerstyrelsen har udgivet en vejledning til eESPD ([http://www.bedreudbud.dk/files/media/documents/vej­ledninger/­vejledning\_eespd.pdf](http://www.bedreudbud.dk/files/media/documents/vejledninger/vejledning_eespd.pdf)).

###### Ansøgningsfrist

Ansøgning skal fremsendes til ordregiver via [udbudsplatform]. Ansøgning skal være uploadet via [udbudsplatform] senest [dato, tidspunkt].

Ansøgninger, der uploades efter ansøgningsfristens udløb, vil ikke blive taget i betragtning.

EFTER PRÆKVALIFIKATION

##### Ændringer af udbudsmaterialet

Ordregiver kan indtil seks dage før fristen for indlevering af forhandlingstilbud offentliggøre rettelsesblade om eventuelle ændringer af udbudsmaterialet via [udbudsplatform]. Ordregiver forbeholder sig i særlige tilfælde at kunne offentliggøre ændringer senere end seks dage før fristen mod forlængelse af fristen.

Såfremt ansøger/tilbudsgiver bliver opmærksom på fejl eller mere betydende uhensigtsmæssigheder ved udbudsmaterialet, bedes ansøger/tilbudsgiver straks gøre ordregiver opmærksom herpå, således at ordregiver får mulighed for at afhjælpe forholdet gennem offentliggørelse af rettelsesblad.

Opfordringen omfatter også eventuelle uhensigtsmæssigt formulerede krav til ydelse eller kontrakt.

##### Afgivelsen af Tilbud

###### Formkrav

Tilbud skal være på dansk.

Eventuelle bilag omfattende tekniske specifikationer, brochuremateriale eller lignende må dog gerne være på engelsk, såfremt dokumentationen ikke foreligger på dansk.

###### Aflevering af tilbud og tilbudsfrist

Første forhandlingstilbud skal fremsendes til ordregiver via [udbudsplatform]. Tilbuddet skal være uploadet i [udbudsplatform] senest den [dato, klokkeslæt].

Tilbudsfrist for endeligt tilbud vil blive meddelt tilbudsgiverne efterfølgende.

[Beskrivelse af tekniske krav i forbindelse med to-kuvert system]

Tilbud, der modtages efter tilbudsfristens udløb, vil ikke blive taget i betragtning.

###### Tilbudsåbning

Tilbudsgiverne har ikke adgang til at overvære ”åbning” af forhandlingstilbud.

Der vil ske elektronisk ”åbning” af endeligt tilbud, hvor tilbudsgivers navn, eventuelle for­hold opført af tilbudsgiveren samt den samlede evalueringssum offentliggøres. Tidspunktet for åbningen, der sker via [udbudsplatform] vil blive meddelt senere.

###### Vedståelsesfrist

Tilbud skal være bindende i seks måneder.

###### Præsentationsmøde

Tilbudsgiverne inviteres til et præsentationsmøde, hvor hver tilbudsgiver får [en time] til ved en præsentation af sit tilbud at demonstrere deres forståelse for den udbudte opgave og strategiske partnerskab samt sammenhængskraften i tilbudsgivers [gruppe] (til brug for underkriteriet ”Forståelse og sammenhængskraft”, jf. afsnit 13.4. Tilbudsgiver må ikke under præsentationsmødet tilbyde Ordregiver andet eller mere end, hvad der fremgår af tilbuddet.

Tilbudsgiverne har alene adgang til at deltage i deres eget præsentationsmøde.

Præsentationsmødet vil finde sted [periode]. Aftale om tidspunktet kan træffes med kontraktpersonen.

###### Tilbudsvederlag

Prækvalificerede tilbudsgivere, der deltager i forhandlingerne og præsentationsmødet modtager et tilbudsvederlag på kr. [200.000], der udbetales efter indgåelse af kontrakt. Tilbudsgiver skal selv forestå eventuel fordeling mellem konsortiepartnere, underrådgivere mv.

[Den vindende tilbudsgiver får ikke tilbudsvederlag.]

###### Alternative og sideordnede tilbud

Tilbudsgiver er ikke berettiget til at afgive alternative tilbud (hverken første forhand­lingstilbud eller senere tilbud).

Tilbudsgiver er ikke berettiget til at afgive sideordnede tilbud (hverken første forhand­lingstilbud eller senere tilbud).

###### Forbehold

I *forhandlingstilbud* tillader ordregiver ethvert forbehold over for udbudsmaterialet, inklusive forbehold for mindstekrav, idet dette tilbud med forbehold anses som tilbudsgivernes oplæg (henholdsvis opdaterede oplæg) til forhandling. Det bemærkes, at der ikke vil blive ført forhandling om mindstekrav, og eventuelle forbehold over for mindstekrav skal derfor frafaldes senest i det endelige tilbud.

For tilbudsgivernes *endelige tilbud* gælder, at ordregiver er berettiget til at afvise ethvert endeligt tilbud med forbehold til udbudsmaterialet, medmindre der er tale om et åbenbart bagatelagtigt forbehold.

Ordregiver er forpligtet til at afvise et endeligt tilbud med forbehold over for grundlæggende elementer i udbudsmaterialet eller andre forbehold, der ikke af ordregiver kan prissættes med den fornødne sikkerhed eller er bagatelagtigt.

Tilbudsgiver opfordres til ikke at tage forbehold i det endelige tilbud, da forbehold indebærer betydelig risiko for, at det endelige tilbud ikke vil blive taget i betragtning. Hvis tilbudsgiver alligevel vælger at tage forbehold, bedes tilbudsgiver udtrykkeligt angive forbeholdet og redegøre for, hvorfor forbeholdet er taget.

I stedet for at overveje forbehold opfordres tilbudsgiver til tidligst muligt under spørgsmål/svar-runderne at henlede ordregivers opmærksomhed på eventuelle uhensigts­mæssige krav af betydning i udbudsmaterialet.

Tilbudsgiver opfordres til ikke uovervejet at vedlægge standarddokumenter i form af standard leveringsbetingelser mv. til nogen tilbud, idet sådanne dokumenter kan indeholde utilsigtede forbehold.

###### Underleverandører

Hvis tilbudsgiver har baseret sig på underleverandørers tekniske formåen i form af i) uddannelsesmæssige og faglige kvalifikationer (udbudslovens § 155, nr. 7) eller ii) faglige erfaringer vedrørende udførelsen af konkrete dele af opgaven, jf. støtteerklæringen (bilag E), er tilbudsgiveren forpligtet til at lade de pågældende ydelser udføre at underleve­randøren, medmindre ordregiver tillader ændring heraf.

###### Øvrige forhold

Tilbudsgiver kan ikke forlange tilbud tilbageleveret fra ordregiver, der til gengæld er uberettiget til at anvende tilbud i andre sammenhænge end i forhold til vedrørende nærværende udbud.

Tilbudsgivers omkostninger forbundet med at afgive tilbud under nærværende udbud er ordregiver uvedkommende.

##### Forhandlingsforløbet

Beskrivelsen af forløbet nedenfor udgør den foreløbige planlægning af forhandlingerne, som ordregiver forbeholder sig adgang til senere at ændre:

Forud for forhandlingsrunden vil deltagerne modtage dagsorden. Der afholdes separate forhandlingsmøde med hver tilbudsgiver. Efter forhandlingsrunden vil deltagerne modtage referat fra eget forhandlingsmøde samt eventuelle rettelsesblade.

Under forhandlingerne vil ordregiver give den enkelte tilbudsgiver oplysning om sit syn på forhandlingstilbuddets relativt stærke og svage egenskaber. Forhandlingerne kan omfatte alle forhold i forhandlingstilbuddene, herunder pris. Forhandlingerne kan dog ikke omfatte grundlæggende elementer. Tilbudsgiverne kan samtidig med indgivelse af forhandlings­tilbud tilkendegive, hvilke elementer tilbudsgiveren særligt ønsker forhandling omkring.

Ordregiver forbeholder sig at gennemføre mere end én forhandlingsrunde, hvis det måtte vise sig hensigtsmæssigt.

Udbuddets sidste fase omfatter opfordring fra ordregiver til tilbudsgiverne om at afgive endeligt tilbud, der evalueres af ordregiver ved angivelse af det for udbuddet fastsatte tildelingskriterium. Ordregiver er inden for udbudsreglernes rammer efter tildelings­beslutningen berettiget til at gennemføre afsluttende forhandlinger med de valgte tilbudsgivere*.*

[Eventuel angivelse af indikativ tidsplan]

##### Tilbudsevalueringen

###### Tildelingskriterium og underkriterier

Som anført i udbudsbekendtgørelsen identificeres det økonomisk mest fordelagtige tilbud ved anvendelse af tildelingskriteriet bedste forhold mellem pris og kvalitet.

Ordregiver vil anvende følgende underkriterier med den for hvert underkriterium anførte vægt:

|  |  |  |  |
| --- | --- | --- | --- |
| **Underkriterier** | **Vægtning** | **Delkriterier** | **Vægtning** |
| **Økonomi** | [25] % | * Pris for basisorganisation
* Timepriser for rådgivere
* Dækningsbidragssats
* Fradragssats/tillægssats til Molio Prisdata
* Intern teknisk rådgivning
 | * [10] %
* [15] %
* [20] %
* [50] %
* [5] %
 |
| **Basisorganisation samt øvrig organisering og****bemanding**  | [20] % |  |  |
| **Forståelse og sammenhængskraft** | [15] % | * Forståelse
* Sammenhængskraft
 | [70] %[30] % |
| **Optimering** | [25] %  |  |  |
| **Byggetekniske løsninger** | [15] % |  |  |

###### Ad. underkriteriet Økonomi

Underkriteriet Økonomi vurderes ud fra delkriterierne: Pris for Basisorganisation; Timepriser for rådgivere; Dækningsbidragssats; Fradrags/tillægssats til Molio Prisdata og Intern teknisk rådgivning.

Ad. delkriteriet Pris for basisorganisation

Ved vurderingen af delkriteriet Pris for basisorganisation vurderes størrelsen af de tilbudte månedlige vederlag gennem hele aftaleperioden for tilrådighedsstillelse af basisorganisa­tionen.

Den tilbudsgiver, der tilbyder at stille basisorganisationen til rådighed uden særskilt vederlag, tildeles 10 point, mens en tilbudsgiver, der tilbyder at stille basisorganisationen til rådighed for kr. [angiv] per måned ekskl. Moms, tildeles 0 point. Mellem disse yderpunkter foretages lineær interpolation. Prisen for basisorganisationen må ikke overstige kr. [angiv] per måned ekskl. moms. Der gives point med to betydende decimaler.

Ad. delkriteriet Timepriser for rådgivere

Ved vurderingen af delkriteriet Timepriser for rådgivere vurderes størrelsen af de tilbudte timetakster for de af den strategiske partners ydelser, der afregnes efter medgået tid.

I tilbudslistens afsnit 1.1 er anført en forholdsmæssig forventet fordeling af personer inden for rådgiverkategorierne. Den forholdsmæssige fordeling er alene til brug for tilbudsevalu­eringen og er ikke bindende for ordregiver. Ud fra den angivne forholdsmæssige fordeling beregner ordregiver den af tilbudsgiveren tilbudte vægtede gennemsnitlige timepris for rådgivere.

Den tilbudsgiver, der tilbyder den lavest vægtede gennemsnitlige timepris for rådgivere, tildeles 10 point, mens et fiktivt tilbud, hvor de vægtede gennemsnitlige timepriser for rådgivere er [X] % dyrere, tildeles 0 point. Mellem disse yderpunkter foretages lineær interpolation. Overstiger forskellen mellem laveste og højeste pris for delkriteriet [X] %, anvendes en alternativ model med et spænd på [Y] %. Overstiger forskellen mellem laveste og højeste pris for delkriteriet [Y] %, anvendes i stedet en alternativ model, hvor højeste pris får 0 point. Der gives point med to betydende decimaler.

Ad. delkriteriet Dækningsbidragssats

Ved vurderingen af delkriteriet Dækningsbidragssats vurderes størrelsen af den tilbudte Dækningsbidragssats, jf. nærmere i rammeaftalen.

Tilbudsgiverne kan tilbyde forskellige dækningsbidragssatser for projekter med forskellige estimerede håndværkerudgifter i de følgende [antal] kategorier baseret på størrelse og type. Kategorierne har evalueringsteknisk følgende vægtning:

|  |  |  |
| --- | --- | --- |
|  | Type | Vægtning |
| < [værdi] | [angiv] | [angiv] |
| ≥ [værdi]<  | [angiv] | [angiv] |
| ≥ [værdi] | [angiv] | [angiv] |

*Den ovenfor anførte vægtning er alene til brug for evalueringen af underkriteriet.*

Der anvendes følgende evalueringsmodel:

Den tilbudte dækningsbidragssats skal være mellem [X] % og [Y] %. Der kan ikke tilbydes et dækningsbidrag på mere end [Y] %, ligesom ordregiver af hensyn til leveringssikkerheden ikke vil acceptere en dækningsbidragssats på mindre end [X] %. Ved evalueringen tildeles et tilbud med en dækningsbidragssats på [X] % 10 point, mens et tilbud med en dækningsbidragssats på [Y] % tildeles 0 point. Mellem disse yderpunkter foretages lineær interpolation. Hver kategori evalueres for sig. Der gives point med 2 betydende decimaler.

Ad. delkriteriet Fradragssats/tillægssats til Molio Prisdata

Ved vurderingen af delkriteriet fradragssats/tillægssats til Molio Prisdata (jf. rammeaftalens pkt.13.8), vurderes størrelsen - udtrykt i procent - af det fradrag eller tillæg, tilbudsgiveren fratrækker satserne fra Molio Prisdata for konkrete entrepriser, jf. nærmere i rammeaftalen.

Tilbudsgiverne kan tilbyde forskellige fradragssatser/tillægssatser for projekter med forskellige estimerede håndværkerudgifter i de følgende [antal] kategorier baseret på størrelse og type. Kategorierne har evalueringsteknisk følgende vægtning:

|  |  |  |
| --- | --- | --- |
|  | Type | Vægtning |
| < [værdi] | [angiv] | [angiv] |
| ≥ [værdi]<  | [angiv] | [angiv] |
| ≥ [værdi] | [angiv] | [angiv] |

*Den ovenfor anførte vægtning er alene til brug for evalueringen af underkriteriet.*

Der anvendes følgende evalueringsmodel for underkriteriet Fradrags/tillægssats:

Den tilbudte Fradrags/tillægssats skal være mellem - [X] (dvs. fradrag på [X] %) og + [Y] (dvs. et tillæg på [Y] %). Der kan ikke tilbydes et fradrag større end – [X] (dvs. fradrag på [X] %), ligesom der ikke kan tilbydes et tillæg større end + [Y] (dvs. større end [Y] %). Ved evalueringen tildeles et tilbud med en fradragssats på - [X] 10 point og et tilbud med et tillæg på + [Y] 0 point. Mellem disse yderpunkter foretages lineær interpolation. Hver kategori evalueres for sig. Der gives point med to betydende decimaler.

 Ad. delkriteriet Intern teknisk rådgivning

Ved vurderingen af delkriteriet Intern teknisk rådgivning vurderes størrelsen af de tilbudte satser for Intern teknisk rådgivning, jf. nærmere i rammeaftalen.

Tilbudsgiverne kan tilbyde forskellige fradragssatser for projekter med forskellige estimerede håndværkerudgifter i de følgende [antal] kategorier baseret på størrelse og type. Kategorierne har evalueringsteknisk følgende vægtning:

|  |  |  |
| --- | --- | --- |
|  | Type | Vægtning |
| < [værdi] | [angiv] | [angiv] |
| ≥ [værdi]<  | [angiv] | [angiv] |
| ≥ [værdi] | [angiv] | [angiv] |

*Den ovenfor anførte vægtning er alene til brug for evalueringen af underkriteriet.*

Den tilbudte sats for Intern teknisk rådgivning skal være mellem [X] % og [Y] %. Der kan ikke tilbydes en sats på mere end [Y] %, ligesom ordregiver af hensyn til leveringssikkerheden ikke vil acceptere en sats på mindre end [X] %. Ved evalueringen tildeles et tilbud med en sats på [X] % 10 point, mens et tilbud med en sats på [Y] % tildeles 0 point. Mellem disse yderpunkter foretages lineær interpolation. Hver kategori evalueres for sig. Der gives point med to betydende decimaler.

###### Ad. underkriteriet Basisorganisation samt øvrig organisering og bemanding

I underkriteriet ”Basisorganisation samt øvrig organisering og bemanding” vil ordregiver foretage en samlet evaluering af, i hvor høj grad der tilbydes en optimal organisation og bemanding, der skaber de bedst mulige rammer for at udnytte alle potentialer i et strategisk partnerskab samt opnå det strategiske partnerskabs målsætninger.

Ved ”Basisorganisation samt øvrig organisering og bemanding” forstås kompetencer til at bemande, styre og gennemføre en stor portefølje bestående af såvel større som mindre projekter og af såvel nybyggeri som renovering.

Der lægges vægt på kvalifikationerne hos de tilbudte nøglepersoner i basisorganisationen, hensigtsmæssigheden af den tilbudte basisorganisation, og hvordan tilbudsgiver/basis­organisationen udvælger bemanding til konkrete projekter. Desuden lægges vægt på, i hvor høj grad den tilbudte organisation og bemanding må forventes at bidrage til op­fyldelsen af målsætningerne for det strategiske partnerskab, som disse er beskrevet i [bilag].

Kriteriet vurderes ud fra følgende elementer, hvor der i en samlet evaluering lægges positiv vægt på (ikke-prioriteret rækkefølge):

1. At basisorganisationen består af velkvalificerede nøglepersoner, såvel fagligt samt i forhold til langvarige tillidsbaserede samarbejder.
2. At basisorganisationen er sammensat og organiseret, så den på optimal vis kan stå til rådighed for løbende sparring med ordregiver og kan sikre forankring af partnerskabskulturen på alle niveauer hos tilbudsgiveren selv og det strategiske partnerskab som helhed.
3. At processen, hvorved tilbudsgiveren vil ”rekruttere” bemanding til specifikke projekter, sikrer, at alle projekter bliver bemandet af de – netop for det pågæl­dende projekt specifikt – mest egnede personer (rette mand på rette sted).
4. At der træffes hensigtsmæssige organisatoriske foranstaltninger til at inddrage alle relevante kompetencer i planlægning, projektering og udførelse af projekter inden for den udbudte portefølje på rette tidspunkt.
5. At der tilbydes høj kapacitet, således at tilbudsgiver kan håndtere store såvel som små projekter, der potentielt skal udføres samtidigt.
6. At tilbudsgiver på betryggende vis sikrer, at de relevante kompetencer i alle aspekter af det strategiske partnerskab kontinuerligt er til rådighed i organisa­tionen, og at projekter under det strategiske partnerskab får den fornødne bemandingsmæssige prioritet i forhold til tilbudsgiverens øvrige arbejder.
7. At der er en effektiv beslutningsproces i den tilbudte organisation, og at denne understøttes af klare kommandoveje internt og til ordregiver.
8. At der tilbydes anvendt en høj grad af lærlinge og praktikanter ved kontraktens udførelse.

Til brug for evalueringen skal tilbudsgiver vedlægge en redegørelse/beskrivelse af den tilbudte organisation og bemanding på ovenstående punkter, gerne med eksempler og diagrammer, samt CV’er for de tilbudte nøglepersoner, der skal stilles til rådighed ved kontraktens udførelse jf., rammeaftalen.

Der anvendes ved evalueringen af underkriteriet følgende pointmodel, hvor der gives hele point mellem 0 og 10 efter følgende model:

|  |  |
| --- | --- |
| **Opfyldelse af underkriteriet** | **Point** |
| Bedst mulig opfyldelse af kriteriet | 10 |
| Glimrende/fortrinlig opfyldelse af kriteriet | 9 |
| Rigtig god/meget tilfredsstillende opfyldelse af kriteriet | 8 |
| God opfyldelse af kriteriet | 7 |
| Over middel i opfyldelse af kriteriet | 6 |
| Tilfredsstillende/middel opfyldelse af kriteriet | 5 |
| Under middel i opfyldelse af kriteriet | 4 |
| Noget under middel i opfyldelse af kriteriet | 3 |
| Ringe opfyldelse af kriteriet | 2 |
| Dårlig opfyldelse af kriteriet | 1 |
| Helt utilfredsstillende opfyldelse af kriteriet (alene konditionsmæssigt tilbud) | 0 |

###### Ad. underkriteriet forståelse og sammenhængskraft

Underkriteriet ”Forståelse og sammenhængskraft” består af delkriterierne ”Forståelse” og ”Sammenhængskraft”, der vurderes separat.

I delkriteriet ”Forståelse” vurderes, i hvor høj grad tilbudsgiver ved den mundtlige præsentation af tilbuddet demonstrerer forståelse for samarbejdsformen i det udbudte strategiske partnerskab. [uddybning]

I delkriteriet ”Sammenhængskraft” vurderes, i hvor høj grad tilbudsgiver ved den mundtlige præsentation af tilbuddet demonstrerer et optimalt samspil personerne imellem, der viser, at de samlet set har en optimal sammenhængskraft til at understøtte processerne i det strategiske partnerskab. [uddybning]

Der anvendes ved evalueringen af delkriterierne følgende pointmodel, hvor der gives hele point mellem 0 og 10 efter følgende model:

|  |  |
| --- | --- |
| **Opfyldelse af underkriteriet** | **Point** |
| Bedst mulig opfyldelse af kriteriet | 10 |
| Glimrende/fortrinlig opfyldelse af kriteriet | 9 |
| Rigtig god/meget tilfredsstillende opfyldelse af kriteriet | 8 |
| God opfyldelse af kriteriet | 7 |
| Over middel i opfyldelse af kriteriet | 6 |
| Tilfredsstillende/middel opfyldelse af kriteriet | 5 |
| Under middel i opfyldelse af kriteriet | 4 |
| Noget under middel i opfyldelse af kriteriet | 3 |
| Ringe opfyldelse af kriteriet | 2 |
| Dårlig opfyldelse af kriteriet | 1 |
| Helt utilfredsstillende opfyldelse af kriteriet (alene konditions­mæssigt tilbud) | 0 |

###### Ad. underkriteriet Optimering:

I underkriteriet ”Optimering” vurderes det, i hvor høj grad tilbudsgiveren er i stand til at arbejde med konkrete metoder og værktøjer, der understøtter alle aspekter af det strategiske partnerskab og bidrager til at forbedre kvaliteten og effektiviteten i alle aspekter af design-, planlægnings-, projekterings- og udførselsfasen, herunder risiko- og økonomistyring. Optimering gennem byggetekniske løsninger vurderes ikke i dette underkriterium.

Tilbudsgiver skal redegøre for og komme med konkrete eksempler på, hvorledes de vil arbejde med optimering. Tilbudsgiver skal i forbindelse hermed redegøre for, hvilke metoder og værktøjer der inddrages i det strategiske partnerskab, og hvordan disse tænkes anvendt i samarbejdet med ordregiver. I tillæg hertil skal tilbudsgiver redegøre for, hvilke metoder der sikrer en optimal vidensdeling og læring i det strategiske partnerskab. Ordregivers nærmere ønsker, forudsætninger mv. som disse er beskrevet i [bilag].

Kriteriet vurderes ud fra følgende elementer, hvor der i en samlet evaluering lægges positiv vægt på (ikke-prioriteret rækkefølge):

1. At der tilbydes et kontinuerligt arbejde af høj kvalitet med optimeringer (økonomisk, teknisk og tidsmæssigt) gennem samtlige faser af et projekt.
2. At der tilbydes konkrete metoder til at sikre, at der opnås en hensigtsmæssig balance mellem pris og kvalitet.
3. At der opnås sikkerhed for, at et projekt kan gennemføres til den aftalte pris, og at budgettet afspejler sammenhæng mellem pris og kvalitet.
4. At der opnås sikkerhed for, at et projekt kan gennemføres til den aftalte tid.
5. At tilbudsgiver skaber grundlag for at sikre kvalificerede bygherrebeslutninger og sikre, at alle relevante milepælsbeslutninger træffes på rette tid og i rette forum.
6. At tilbudsgiver anvender hensigtsmæssige tværgående projekt- og procesoptime­ringer, gerne af innovativ karakter.
7. At tilbudsgiver tilbyder effektiv risikostyring igennem samtlige faser af et projekt.

Til brug for evalueringen skal tilbudsgiver vedlægge en redegørelse/beskrivelse.

Der anvendes ved evalueringen af underkriteriet følgende pointmodel, hvor der gives hele point mellem 0 og 10 efter følgende model:

|  |  |
| --- | --- |
| **Opfyldelse af underkriteriet** | **Point** |
| Bedst mulig opfyldelse af kriteriet | 10 |
| Glimrende/fortrinlig opfyldelse af kriteriet | 9 |
| Rigtig god/meget tilfredsstillende opfyldelse af kriteriet | 8 |
| God opfyldelse af kriteriet | 7 |
| Over middel i opfyldelse af kriteriet | 6 |
| Tilfredsstillende/middel opfyldelse af kriteriet | 5 |
| Under middel i opfyldelse af kriteriet | 4 |
| Noget under middel i opfyldelse af kriteriet | 3 |
| Ringe opfyldelse af kriteriet | 2 |
| Dårlig opfyldelse af kriteriet | 1 |
| Helt utilfredsstillende opfyldelse af kriteriet (alene konditions­mæssigt tilbud) | 0 |

###### Ad. underkriteriet Byggetekniske løsninger:

I underkriteriet ”Byggetekniske løsninger” vurderes det, i hvor høj grad tilbudsgiveren tilbyder hensigtsmæssige byggetekniske løsninger, der på innovativ vis kan bidrage til at skabe bedre byggeri, billigere byggeri og for ordregiver mindre risikofyldt byggeri end tradi­tionelle løsninger.

Tilbudsgiver skal redegøre for og komme med konkrete eksempler på innovative byggetekniske løsninger. Tilbudsgiver skal i forbindelse hermed redegøre for løsningernes anvendelighed i relation til udbudte portefølje samt forbedringspotentialet ved at anvende løsningen. Tilbudsgiver skal komme med konkrete eksempler på, hvorledes de tilbudte byggetekniske løsninger skaber bedre og billigere byggeri og færre risici for ordregiver.

Kriteriet vurderes ud fra følgende elementer, hvor der i en samlet evaluering lægges positiv vægt på (ikke-prioriteret rækkefølge):

1. Byggetekniske løsninger, der i høj grad understøtter det strategiske partnerskab ved at bidrage til bedre byggeri end den traditionelle løsning, den tiltænkes at erstatte.
2. Byggetekniske løsninger, der i høj grad understøtter det strategiske partnerskab ved at bidrage til billigere byggeri end den traditionelle løsning, den tiltænkes at erstatte.
3. Byggetekniske løsninger, der i høj grad understøtter det strategiske partnerskab ved at bidrage til færre risici for ordregiver i højere grad end den traditionelle løsning, den tiltænkes at erstatte.
4. At hver tilbudt byggeteknisk løsning ud fra en samlet vurdering af kvalitet, økonomi og risiko er et bedre alternativ end den traditionelle løsning, den tiltænkes at erstatte.
5. At de tilbudte byggetekniske løsninger samlet set udgør stort potentiale for ordregiver i relation til den beskrevne portefølje (kvantitativt såvel som økonomisk).
6. At de tilbudte byggetekniske løsninger er innovative.
7. At de tilbudte byggetekniske løsninger er hensigtsmæssige ud fra totaløkonomiske betragtninger.

Til brug for evalueringen skal tilbudsgiver vedlægge en redegørelse/beskrivelse.

Der anvendes ved evalueringen af underkriteriet følgende pointmodel, hvor der gives hele point mellem 0 og 10 efter følgende model:

|  |  |
| --- | --- |
| **Opfyldelse af underkriteriet** | **Point** |
| Bedst mulig opfyldelse af kriteriet | 10 |
| Glimrende/fortrinlig opfyldelse af kriteriet | 9 |
| Rigtig god/meget tilfredsstillende opfyldelse af kriteriet | 8 |
| God opfyldelse af kriteriet | 7 |
| Over middel i opfyldelse af kriteriet | 6 |
| Tilfredsstillende/middel opfyldelse af kriteriet | 5 |
| Under middel i opfyldelse af kriteriet | 4 |
| Noget under middel i opfyldelse af kriteriet | 3 |
| Ringe opfyldelse af kriteriet | 2 |
| Dårlig opfyldelse af kriteriet | 1 |
| Helt utilfredsstillende opfyldelse af kriteriet (alene konditions­mæssigt tilbud) | 0 |

###### Afklarende spørgsmål

Tilbudsgiver bør sikre, at tilbudsgivers endelige tilbud er fuldstændigt, klart og entydigt, så der ikke vil være behov for yderligere kontakt mellem tilbudsgiver og ordregiver før efter underretningen om tildelingsbeslutningen.

I tiden mellem modtagelsen af endeligt tilbud og frem til ordregiver giver underretning om tildelingsbeslutningen, kan tilbudsgiverne ikke påregne, at der vil være kontakt med ordregiver. Eventuel kontakt vil ske på foranledning af ordregiver og i givet fald kun for at opnå afklaring af eventuelle tvivlsspørgsmål.

Ordregiver er inden for udbudsrettens grænser berettiget til at kontrollere oplysninger givet i endelige tilbud, herunder er tilbudsgiver forpligtet til hurtigst muligt at yde rimelig bistand i anledning af henvendelsen fra ordregiver i dette øjemed.

##### TilbuddetS indhold

Tilbud skal ud over eventuel følgeskrivelse eller lignende indeholde følgende bilag i udfyldt stand:

1. Udfyldt tilbudsliste (udbudsbetingelsernes bilag B)
2. Redegørelse/beskrivelse for opfyldelsen af underkriteriet ”Basisorganisation samt øvrig organisering og bemanding”
3. Redegørelse/beskrivelse for opfyldelsen af underkriteriet ”Optimering”
4. Redegørelse/beskrivelse for opfyldelsen af underkriteriet ”Byggetekniske løsnin­ger”

Ordregiver opfordrer tilbudsgiverne til at formulere sig så kortfattet som muligt og til kun at vedlægge det relevante. [Eventuel begrænsning af tilbuddets omfang]

##### Indhentelse af dokumentation for egnethed m.v.

Senest efter tilbudsevalueringen (men inden meddelelse om kontrakttildeling) vil ordregiver indhente dokumentation for rigtigheden af oplysningerne i eESPD’et til sikring af, at den vindende tilbudsgiver ikke er omfattet af udelukkelsesgrunde og i øvrigt er egnet.

Såfremt dokumentation, således som denne er nærmere beskrevet i bilag F, ikke frem­sendes inden for 13 hverdage efter ordregivers anmodning, forbeholder ordregiver sig ret til, af hensyn til udbuddets fremdrift, at bortse fra tilbuddet.

Ordregiver forbeholder sig endvidere at indhente denne supplerende dokumentation (eller dele heraf) for så vidt angår en eller flere ansøgere eller tilbudsgivere på et hvilket som helst tidspunkt under udbudsforretningen, hvis ordregiver skønner det relevant.

##### Underretning om tildelingsbeslutningen

###### Retsvirkning

Alle deltagere i udbudsforretningen vil hurtigst muligt og samtidig få skriftlig underretning om tildelingsbeslutningen.

Underretning om tildelingsbeslutningen til den vindende tilbudsgiver er ikke et løfte om at ville indgå kontrakt med tilbudsgiveren, men alene underretning om, at tilbudsgiver efter ordregivers vurdering har afgivet det vindende tilbud. Der er ingen kontrakt eller løfte herom, før eventuel kontrakt er underskrevet af alle parter. Kontrakt kan først indgås efter udløbet af stand still-perioden, jf. Lov om Klagenævnet for Udbud § 3.

Ordregivers underretning om tildelingsbeslutningen fritager ikke forbigåede tilbudsgivere fra forpligtelserne efter det endelige tilbud, der fortsat er bindende i overensstemmelse med pkt. 11.4.

###### Aflysning

Indtil udbuddet er afsluttet med indgåelse af kontrakt, vil udbuddet af ordregiver kunne aflyses, hvis ordregiver har grund til aflysning, der ikke er usaglig eller i strid med ligebehandlingsprincippet.